વડગામને જોડતા માર્ગોની વચ્ચે ડિવાઈડર બનાવી અને ત્યાં સ્ટ્રીટલાઈટ નાખવા માટે વડગામ સરપંચે રોડ ખાતાને અને વડગામ ધારાસભ્યને રજુઆત લેખિત કરી હતી. જેને લઈ બુધવારે રોડ ખાતાના અધિકારીઓ વડગામ સરપંચ અને ધારાસભ્ય ના પી.એ ની હાજરીમાં સર્વે હાથ ધરવામાં આવ્યો હતો. તાલુકા મથક વડગામનો હાલમાં વિકાસ થઇ રહ્યો છે. પણ વિકાસની સાથે સાથે ટ્રાફિકની સમસ્યા પણ વધવા પામી છે. ત્યારે આ ટ્રાફિકની સમસ્યાને નિવારવા વડગામ સરપંચે પહેલ કરી છે. અને તેમને વડગામને જોડતા રોડની વચ્ચે ડિવાઈડર બનાવવા અને સ્ટ્રીટ લાઇટ નાંખવા માટે રોડ ખાતાને લેખિત રજુઆત કરી હતી.